**Կարին Էլիզաբեթ Դվայեր** (անգլ.՝ Karyn Elizabeth Dwyer, մարտի 22, 1975(1975-03-22), Corner Brook, Նյուֆաունդլենդ եւ Լաբրադոր, Կանադա - սեպտեմբերի 25, 2018(2018-09-25), Տորոնտո, Կանադա), կանադացի դերասանուհի, պրոդյուսեր, սցենարիստ, ռեժիսոր, մոնտաժոր և կինոօպերատոր։

Կենսագրություն և կարիերա
------------------------

Կարին Էլիզաբեթ Դվայերը ծնվել է 1975 թվականի մարտի 22-ին Քորներ Բրուքում (Նյուֆաունդլենդի և Լաբրադորի, Կանադայի նահանգ)՝ Դոնալդի (1944-1982 թվականներ, մահացել է քաղցկեղից) և Էլիզաբեթ Դվայերի ընտանիքում՝ դառնալով ընտանիքի հինգ երեխաներից ավագը։ Նա ունեցել է չորս կրտսեր եղբայր և քույր, այդ թվում՝ Բրեդը, Բարրին և Պոլը, որոնցից մեկը մահացել է 1999 թվականին։

Դվայերը դերասանական կրթություն է ստացել երիտասարդական թատրոնում։ Նա բեմ է բարձրացել 10 տարեկան հասակում արվեստների և մշակույթի կենտրոնում՝ խաղալով Նյուֆաունդլենդի և Լաբրադորի թատրոնի «Ալիսը Հրաշքների աշխարհում» բեմադրության գլխավոր դերում, այնուհետև շարունակել է խաղալ բեմի վրա՝ ելույթ ունենալով Նյուֆաունդլենդի և Լաբրադորի տարբեր թատրոններում։ Նա նաև ելույթ է ունեցել դպրոցական բեմադրություններում, ստացել է դերասանության, հանրային խոսքի, երգեցողության և գործիքային ներկայացման համար մրցանակներ և գրել է դպրոցական թերթի համար։ Նա տեղափոխվել է Տորոնտո, որպեսզի սովորի Ջորջ Բրաունի թատերական դպրոցում։ Դվայերը մեկ տարի հաճախել է թատերական դպրոց, իսկ հետո սկսել է սովորել Տորոնտոյի Դեյվիդ Ռոտենբերգի կամերային դերասանական դասարանում, իսկ հետո Մեյսեր Ջոն Ռիվենի մոտ։

1993 թվականից սկսած՝ Դվայերն կինոյում և հեռուստատեսությունում խաղացել է ավելի քան 50 դեր և զբաղվել է հնչյունավորմամբ։ Նրա խաղացած առավել հայտնի դերերից է 1999 թվականի «Ավելի լավ, քան շոկոլադը» ֆիլմի Մեգի դերը։ Դարձել է նաև հեռուստասերիալների և կարճամետաժ ֆիլմերի մի քանի էպիզոդների պրոդյուսեր, սցենարիստ, ռեժիսոր, օպերատոր և մոնտաժոր։

43-ամյա Դվայերն ինքնասպան է եղել 2018 թվականի սեպտեմբերի 25-ին Տորոնտոյում։

Ընտրված ֆիլմագրություն
----------------------

| Տարի |  | Հայերեն անվանում | Բնօրինակ անվանում | Դեր |
| --- | --- | --- | --- | --- |
| 1994 | ֆ | Լրագրողը | *The Paperboy* | Բրենդա |
| 1995-1996 | ս | Ուղիղ դեպի հարավ | *Due South* | Մերի Էնն/Տիֆֆանի |
| 1996 | ս | Ճանապարհ դեպի Էյվոնլի | *Road to Avonlea* | Լորա |
| 1996-1998 | ս | *Psi Factor* | *Psi Factor* | Քարտուղար / Քարեն Ռասել |
| 1999 | ֆ | Ավելի լավ, քան շոկոլադը | *Better Than Chocolate* | Մեգգի |
| 2000 |  | Սեյլոր Մուն | *Sailor Moon* | Բեսուբեսու |

Ծանոթագրություն
---------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4 5 6 7
3. ↑  "Karyn Dwyer". *Listal.com*. Արխիվացված է the original 2018 թ․ սեպտեմբերի 27-ին. Retrieved 2018 թ․ հունվարի 13.
4. ↑  "Karyn Dwyer". *Behind The Voice Actors*. Retrieved 2018 թ․ հունվարի 13.
5. ↑  "'Better Than Chocolate' star Karyn Dwyer dies at 43" (in անգլերեն). 2018 թ․ սեպտեմբերի 26. Retrieved 2018 թ․ սեպտեմբերի 28.
6. ↑  Karyn Dwyer, our costar from Better Than Chocolate had decided to end her journey here

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Internet Movie Database · ԿինոՊոիսկ · Rotten Tomatoes |
|  |
| Չափորոշչային վերահսկողություն | BNF: 16630907j · ISNI: 000000004284486X · LCCN: no00063808 · VIAF: 14317158 · WorldCat VIAF: 14317158 |

 |